ליאת אקטע

ביוגרפיה

אקטע נולדה וגדלה באילת. בין השנים 1991–1993 הופיעה בצוות מסתובב (צוות בידור משופר) בבימויו של אורי פסטר - שם הכירה את סמי הורי והם היו זוג. ב-1996 סיימה 3 שנות לימודי משחק בסל"ה - הסטודיו לאמנויות התיאטרון מיסודו של יורם לוינשטיין. במהלך הלימודים עבדה כרקדנית במועדוני לילה.
אקטע היא כוריאוגרפית ושחקנית בקבוצת "אספמיה", שבה היא משחקת בהנהגת דליה שימקו.

בתיאטרון

את דרכה כשחקנית החלה בהצגות פרינג'.
ב-1997 שיחקה בהצגה "פיפ שואו" שכתבה וביימה יעל רובי שהועלתה במרכז הפרינג'. הצגה זו הועלתה גם בפסטיבל עכו וזעלה זכתה אקטע בפרס השחקנית המצטיינת. 
בפסטיבל תיאטרון קצר: ב-1997 גילמה את לי בהצגה "למה מי מת?" מאת אפי כהן שביימה דליה שימקו. 
בתיאטרון הקיבוץ: ב-1998 גילמה את לכלוכית בהצגה "לכלוכית 98" שביימה מור פרנק. הצגה זו הועלתה בפסטיבל חיפה להצגות ילדים. ב-1999 גילמה את שירה בהצגה "מחוק" מאת אלי דור חיים שביימה דדי ברון. 
בתיאטרון בימת קדם: בשנת 2000 גילמה את החתולה בהצגה "חתולה שחורה עם כתם לבן" מאת דורית מקלף שביים יצחק גורמזאנו גורן.
בתיאטרון הנפש: ב-2006 שיחקה בהצגה "מסך עשן" מאת דייוויד קרייג שביים הווארד ריפ. 
ב-פסטיבל תיאטרונטו: ב-2013 גילמה את מריה קוזנצובה בהצגה "מריה קוזנצ'ובה" שכתב וביים רוני פלדמן. ההצגה סיפרה על נזירה שבאה לישראל בעקבות מודעה לשמש מטפלת לילדה מפגרת ומוצאת את עצמה נגררת לזנות.

אנסמבל אספמיה

ב-2003 גילמה את הזונה בהצגה "קשר דם" (מבוסס על המחזה "המעגל" מאת ארתור שניצלר) מאת אפי כהן שביימה דליה שימקו באנסמבל אספמיה והועלה בתיאטרון תמונע. ב-2007 גילמה את פרנצי מיטלדורפר בהצגה "חיי נישואים" שעיבדו דליה שימקו ועפר עין גל (ע"פ ספר בעל אותו השם מאת דוד פוגל) וביימה דליה שימקו בתיאטרון תמונע. ב-2010 גילמה את אנדריאה - חשפנית לשעבר חובבת אלכוהול - בהצגה "אחוזת וייס" מאת נוריאל טוביאס שביימה דליה שימקו בתיאטרון תמונע.

בתיאטרון המסחרי

ב-2004 שיחקה במחזמר "טרזן וג'יין" שעיבדו אפרים סידון וחנוך רוזן שגם ביים (ע"פ הספר "טרזן" מאת אדגר רייס בורוז) בהפקת טמיר הפקות. ב-2006 גילמה מכשמשה במחזמר "הקוסם!" מאת אורי פסטר שביים עידן עמית. באותה שנה שיחקה בהצגה "אשתי לא מבינה אותי" מאת אבי שחרון שביים ישראל פוליאקוב בהפקת נרקיס בשיתוף שרגא בר. 
בתיאטרון הקומדיה (מיסודו של תיאטרון הצפון): ב-2008 גילמה את צילה, רווקה בת 36 בהצגה "האמא של הרווקה" מאת אפי כהן שביים אלון אופיר. ב-2011 גילמה את ריטה לצד סמי הורי בהצגה "בוטיק השקרים" שכתב וביים יואל זילברג. ב-2015 שיחקה בהצגה "זוגות בזיגזג" מאת מארק קמולטי שביים לסלי לאוטון, בהפקת תיאטרון הקומדיה והיכל התיאטרון קריית מוצקין.

בתיאטרון הבימה

ב-2005 גילמה את פאטי בהצגה "פאטי דיפוזיה" מאת פדרו אלמודובר שביימה דליה שימקו. ב-2008 גילמה את רותי בהצגה "שעה יופה ליוגה" מאת אילנה ברנשטיין שביים אלון אופיר. באותה שנה שיחקה בהצגה "הזוג המוזר" מאת ניל סיימון שביים משה נאור. ב-2011 שיחקה בהצגה "ביקור הגברת הזקנה" מאת פרידריך דירנמאט שביים אילן רונן. ב-2013 גילמה את בהצגה "ונוס בפרווה" מאת דייוויד אייבס (ע"פ ספרו של ליאופולד פון זאכר מאזוך בעל אותו השם) שביים אילן אלדד. ב-2014 גילמה את עמליה הלבורנטית בהצגה "זרעים של שתיקה" מאת רובי פורת שובל שביים משה קפטן. "מוטרפים מאהבה" מאת סם שפרד שביים נועם שמואל.

בטלוויזיה ובקולנוע

ב-1996 גילמה את סינדי בסרט "סוף המשחק" שביים יוני דרמון. ב-1999 גילמה את ריקי לוי בסדרת הטלוויזיה "זינזאנה" שכתב וביים חיים בוזגלו. ב-2003 גילמה את קלרה בסדרה "אשליות" שכתב וביים חיים בוזגלו. ב-2004 גילמה את ריקי בסרט "תגובה מאוחרת" שכתב וביים שמוליק קלדרון, וגילמה את מירי בסדרה "שלווה" שכתב וביים חיים בוזגלו. ב-2006 שיחקה בסרט "ידיים קשורות" שביים דן וולמן. ב-2007 גילמה את אשתו של דודי אילוז (אייל רוזלס) בסדרת הטלוויזיה "הבורר" שכתב רשף לוי וביים שי כנות. ב-2008 שיחקה בסרט "פאקינג דיפרנט תל אביב" שהיה מקבץ של סרטים קצרים השואל את השאלה "מה הומואים חושבים על לסביות", ולהפך. בסרט זה אקטע הופיעה בסרטים הקצרים "ניסו" שכתב וביים חגי אייד ו"ספסל ימין שמאל" שביים יאיר הוכנר. בטותה שנה גילמה את מיכל בסרט "אנטארקטיקה" שכתב וביים יאיר הוכנר. ב-2009 גילמה את ריקי בסרט "ג'וליה מיה" שכתב וביים יובל גרנות, וגילמה נערת ליווי בסרט "אנדר דוגס" שכתב וביים יוסי אוחיון. ב-2010 גילמה את אשתו של באס בסרט "מיראל" שביים ג'וליאן שנאבל. ב-2011 שיחקה בסרט "מבול" שביים גיא נתיב. ב-2014 גילמה את שרה פרידר בסדרה "אניגמה" שביים מרקו כרמל, וגילמה את טלי בסדרה "שוברי גלים" שביים מרקו כרמל ושודרה בערוץ הילדים. ב-2015 יצרה את סדרת הטלוויזיה "אשתו של גיורא" שכתב שוקי בן נעים וביים שי קפון ושודרה בערוץ 10. בסדרה זו גילמה את אודליה, התפקיד הראשי. 
בשנת 2017 שיחקה בסרט "כמעט מפורסמת". בשנת 2019 שיחקה בסרטו של מרקו כרמל "פרא אציל". באותה שנה שיחקה בסרטו של אריק לובצקי "סדקים".

בספרות

בספטמבר 2016 יצא לאור רומן ביכורים פרי עטה, "מעופפת בזמן", בהוצאת מזרחי מדיה בע"מ. ספרה מתאר מסע חיפוש עצמי אחר אהבה, שייכות וכיוון בחיים שעוברת צעירה ישראלית במיאמי. במהלכו היא נסחפת אחר בילויים סוערים וחיי הוללות שמפגישים אותה עם טיפוסים צבעוניים ופורטוריקניות שמתמחות בטקסים מכשפים. במקביל, היא עוברת תהליך רוחני באמצעות פגישות מוזרות עם אישה למודת ניסיון שהופכת לה לגורו ומובילה אותה בדרך אל קבלה עצמית, חשיבה חיובית ואיזון פנימי. זהו ספר מסקרן שמעלה ביקורות לגבי תפיסות המיניות והמגדר, פותח צוהר לדיסציפלינת הפסיכולוגיה החיובית בדרך סיפורית מרעננת ומרגשת ומציע הסתכלות שונה על ציר חיי האדם.

חיים אישיים

נשואה למפיק שרגא בר ואם לילד.